PATVIRTINTA

Volungės darželio-mokyklos

direktoriaus 2020 m. kovo 20 d.

įsakymu Nr. V-30B

**VILNIAUS VOLUNGĖS DARŽELIO-MOKYKLOS IKIMOKYKLINIO IR PRIEŠMOKYKLINIO UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus Volungės darželio-mokyklos (toliau – Darželis) ikimokyklinio ir priešmokyklinio ugdymo proceso organizavimo nuotoliniu būdu tvarkos aprašas (toliau –Aprašas) yra skirtas padėti Darželio bendruomenei pasirengti ir vykdyti ikimokyklinio ir priešmokyklinio ugdymo proceso organizavimą nuotoliniu būdu, kol bus atnaujintas įprastas ugdymo proceso organizavimas.

2. Paskelbus ekstremaliąją situaciją, Darželis gali ugdytinius ugdyti nuotoliniu būdu. Laikinai organizuojant ugdymą nuotoliniu būdu, mokymo sutartys nekeičiamos.

3. Sąvokos:

3.1. sinchroninis ryšys - mokytojas ir ugdytinis, padedant suaugusiesiems, bendrauja realiu laiku, pasitelkiant informacines technologijas;

3.2. asinchroninis ryšys - mokytojas ir ugdytinis, padedant suaugusiesiems, bendrauja nerealiu laiku, pasitelkiant informacines technologijas;

3.3. ugdytinis – vaikas ugdomas pagal priešmokyklinio ar ikimokyklinio ugdymo programas;

3.4. mokytojas – pedagogas dirbantis pagal ikimokyklinio/priešmokyklinio ugdymo programą.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

4. Siekiant pasirengti ugdymo procesą organizuoti nuotoliniu būdu, Darželis:

4.1. įsivertina pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, ugdytinių aplinkos socialinę ekonominę padėtį;

4.2. Darželis nuotoliniam ugdymui pasirinko naudoti šias nuotolinio mokymosi aplinkas, kurios užtikrina skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku:

4.2.1. elektroninis paštas;

4.2.2. Darželio-mokyklos svetainė;

4.2.3. Facebook uždarose grupėse;

4.2.5. Google Sites nuotolinio mokymosi aplinka;

4.2.6. Zoom nuotolinio mokymosi aplinka naudojama mokytojų pasitarimams organizuoti;

4.3. Darželis įvertina, ar visų ugdytinių šeimos gali turėti prieigą prie pasirinktos programinės ar skaitmeninės įrangos mokymuisi nuotoliniu būdu ir susitaria dėl galimybių šios problemos sprendimo būdų. Ugdytiniui, kurio šeima yra socialiai pažeidžiama ir neturi galimybės vaiko aprūpinti nuotoliniam mokymuisi reikalingomis priemonėmis, Darželio-mokyklos administracija ieško reikalingų priemonių ir būdų problemai išspręsti;

4.4. skaitmeninių technologijų administratoriumi Darželyje skiriama Daiva Naujikienė, daiva.naujikiene@volunges.lt, tel. +370 674 28318. Ji konsultuos mokytojus ir ugdytinių tėvus technologijų naudojimo klausimais;

4.5. paskelbia Darželio-mokyklos interneto svetainėje kontaktinę informaciją, kur mokytojai ir ugdytinių tėvai galėtų kreiptis į skaitmeninių technologijų administratorių dėl techninės pagalbos;

4.6. skelbia Darželio-mokyklos interneto svetainėje švietimo pagalbos specialistų kontaktinę informaciją;

4.7. pasitarimai Darželyje-mokykloje vyksta nuotoliniu būdu per ZOOM.US nuotolinio mokymosi aplinką, FB uždarą grupę “Volungės darželio-mokyklos bendruomenė”, Messenger grupę;

4.8. Darželis užtikrina, kad nuotolinio mokymosi metu bus laikomasi etikos principų, asmens duomenų apsaugos reikalavimų bei įsipareigoja neperduoti suteiktų prisijungimų tretiesiems asmenims.

**III SKYRIUS**

**NUOTOLINIO MOKYMO VYKDYMAS**

5. Nuo kovo 30 d. ugdymo procesas vykdomas nuotoliniu sinchroniniu/asichroniniu būdu naudojant 4.2 Aprašo punkte nurodytas nuotolinio mokymo aplinkas.

6. Mokytojams pagal poreikį siūloma naudotis ir nacionaliniu skaitmeniniu ugdymo turiniu bei kitomis virtualiomis mokymuisi ir bendravimui skirtomis aplinkomis. Daugiau informacijos https://www.nsa.smm.lt/nuotolinis.

7. Ugdymo apskaita karantino laikotarpiu tvarkoma Steigėjo nustatyta tvarka:

7.1. lankomumo žiniaraštyje karantino laikotarpis žymimas raide E;

7.2. nuo kovo 13 d., karantino laikotarpiu mokestis už vaiko išlaikymą ugdymo įstaigoje nemokamas.

7.3. mokesčio už vaiko išlaikymą pranešimai yra pateikiami el. svetainėje: <https://svietimas.vilnius.lt/> arba <https://darzelis.vilnius.lt/> . Nurodytoje svetainėje reikia prisijungti prie darželių informacinės sistemos “Mano darželis”. Tėvai, turintys paskyras, gali prisijungti ir matyti kvitus. Tėvai, kurie neturi susikūrę paskyrų, kvitus gali matyti prisijungę per elektroninius valdžios vartus: [www.epaslaugos.lt](http://www.epaslaugos.lt/).

8. Pradedant nuotolinį mokymą administracija supažindina mokinių tėvus su pagrindinėmis nuotolinio mokymo(si) organizavimo taisyklėmis:

8.1. darželio grupių auklėtojos el. paštu informuoja tėvus apie galimybę prisijungti prie nuotolinio ugdymo aplinkos;

8.2. nuotolinio ugdymo aplinkos nuoroda skelbiama mokyklos interneto svetainėje [www.volunges.lt](http://www.volunges.lt) skiltyje NUOTOLINIS UGDYMAS, pasirenkant punktą – DARŽELIS nuoroda: https://sites.google.com/view/volungele/pagrindinis.

8.3. užduotys parengtos vadovaujantis Volungės darželio-mokyklos ikimokyklinio ugdymo programa ir Bendrąja priešmokyklinio ugdymo programa;

8.4. užduotys ateinančiai savaitei skelbiamos kiekvienos savaitės penktadienį:

8.3.1. užduotys skirstomos pagal vaikų amžių;

8.3.2. vaikams, padedant tėveliams, savaitės eigoje siūloma atlikti ne mažiau kaip 5 užduotis (pasirinktinai);

8.3.3. vaikų veiklos rezultatai tėvų gali būti fiksuojami pasirinktinai: video ar nuotraukų formatu; kaupiant darbelius aplanke (namuose). Pasibaigus karantinui darbelių užduotys su vaikais bus aptartos grupėje;

8.3.4. apibendrinti vaikų veiklos rezultatai (nuotraukos, video) pristatomi el. laišku į grupės elektroninį paštą 1 k. per savaitę. Rekomenduojama teikti apibendrintas savaitės veiklos apžvalgas.

8.3.5. jei mokinio tėvams kyla klausimų, su mokytoju jie gali konsultuotis per el. paštą, kitomis ryšio priemonėmis.

9. Mokytojai vykdydami nuotolinį mokymą:

9.1. rengiant savaitės veiklos užduotis konsultuojasi su direktoriaus pavaduotoja ugdymui Daiva Naujikiene;

9.2. mokymo medžiaga gali būti:

9.2.1. ,,popierinė” (pvz.: pratybų sąsiuviniai), tačiau užduotys pateikiamos nurodant, pratybų sąsiuvinio puslapius, užduočių numerius;

9.2.2. skaitmeninė (mokytojo paruošta medžiaga PDF, PPT formatu, su integruotomis nuorodomis į virtualias užduotis);

9.3. mokytojas parenka medžiagos apimtį, atsižvelgdamas į mokinių amžių, vengia perteklinės informacijos, orientuojasi į įprastai Mokykloje orgaizuojamos tikslingos savaitinės veiklos apimtis;

9.4. mokiniams, turintiems specialiųjų ugdymosi poreikių, mokytojai rengia ir siunčia užduotis atskirai (atsižvelgdami į mokymosi poreikius, mažina užduočių kiekį ir sudėtingumą);

9.5. esant poreikiui konsultuoja mokinių tėvus, pagal Mokyklos sudarytą tvarkaraštį, Messenger grupėse ar kitomis ryšio priemonėmis;

10. Mokinių tėvai:

10.1. pasirūpina techninėmis galimybėmis vaiko nuotoliniam mokymuisi;

10.2. konsultuojasi su mokytojais dėl vaiko mokymosi.

**IV SKYRIUS**

**BAIGIAMOSIOS NUOSTATOS**

11. Ugdymo programoms įgyvendinti mokytojai gali naudoti laisvai prieinamu nacionaliniu skaitmeniniu ugdymo turiniu.

12. Rekomendacijos Mokyklos darbuotojams siunčiamos el. paštu.

13. Pratęsus nuotolinio mokymo(si) laikotarpį Rekomendacijos gali būti atnaujintos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_